﻿ageing process, the average life span, population, fertility INTRODUCERE Sistemul de protecţie socială oferă servicii adaptate persoanelor vârstnice, ca urmare a analizei nevoilor acestora, respectând drepturile pe care le au stabilite prin reglementările legale În toate ţările lumii este prezent fenomenul de îmbătrânire a populaţiei, cauzele fiind diverse, cele mai importante fiind creşterea speranţei de viaţă ca urmare a progreselor în medicină şi accentuarea declinului fertilităţii populaţiei Îmbătrânirea nu este o stare, ci un proces de degradare graduală şi diferenţială, este un ansamblu de fenomene, care apar ca urmare a încheierii fazei de dezvoltare şi care implică schimbări din punct de vedere biologic şi psihologic Procesul de îmbătrânire însă se manifestă diferit, individualizarea fiind determinată de: gradul de autonomie; degradările fizice; degradări psihologice; de starea emoţională şi mentală; de posibilitatea de a se manifesta comportamental, cum ar fi implicarea în viaţa comunităţii, modul în care suportă pierderea rolurilor sociale ca urmare a decesului cunoştinţelor şi a partenerului de viata, a modului în care se adaptează la noile roluri sociale, uneori datorită instituirii unei măsuri de protecţie în instituţiile de îngrijire de tip 40 Revista de Administraţie Publică şi Politici Sociale Anul I, Nr 3 / Iunie 2010 rezidenţial Dicţionarul Larousse (1991) defineşte îmbătrânirea ca fiind ansamblul de transformări ce afectează ultima perioadă a vieţii şi care constituie un proces de declin, semnele îmbătrânirii fiind: slăbirea ţesuturilor, atrofie musculară cu scăderea funcţiilor şi performanţelor, toate acestea concurând la limitarea progresivă a capacităţilor de adaptare Teorii privind factorii care influenţează îmbătrânirea: - cantitatea de energie determinată genetic; - numărul de calorii puse la dispoziţia organismului; - capacitatea de adaptare la factorii stresanţi; - capacitatea celulei de a se diviza, prin urmare, odată cu epuizarea capacităţii celulei de a se divide, viaţa încetează; - distrugerea celulelor de către radicalii liberi; - programarea genetică a îmbătrânirii Aspecte care pot fi luate În considerare când vorbim de îmbătrânire: - îmbătrânirea primară, care nu este însoţită de probleme de sănătate şi vine în mod firesc după perioada adultă; - îmbătrânirea secundară, este însoţită de o alterare a stării de sănătate; - îmbătrânirea terţiară, este perioada care precede moartea (Muntean 2006) Bătrâneţea este starea ce caracterizează o grupă de vârstă particulară, cea a persoanelor de peste 60 de ani (Fontaine 2008) Dicţionarul Larousse de psihiatrie (1991) defineşte bătrâneţea ca fiind ultima perioadă a vieţi, corespunzând rezultatului normal al senescenţei Senescenţa este termenul folosit ca sinonim cu îmbătrânirea, iar senilitatea este termenul folosit ca sinonim cu îmbătrânirea patologică Din perspectiva stadiilor lui Erik Erikson, referitoare la evoluţia individului avem: pruncia, copilăria timpurie, perioada de la 4 la 5 ani, perioada de la 6 la 11 ani, adolescenţa, prematuritatea, perioada adultă şi bătrâneţea În fiecare dintre aceste stadii se evidenţiază o criză care duce la mutaţii importante in viaţa individului Astfel la bătrâneţe, individul priveşte cu satisfacţie realizările din trecut şi cu regret ceea ce nu a realizat, trăieşte eşecul nerealizărilor din viaţă În gerontologie, există diferenţe între: - vârsta cronologică care desemnează numărul anilor de la naştere; - vârsta biologică care corespunde vârstei diferitelor componente ale organismului; - Vârsta morfologică, aceasta desemnează modificari ale ţesuturilor şi ale organelor; - Vârsta fiziologica sau funcţională, care desemnează diminuarea capacităţilor unor organe 41 Revista de Administraţie Publică şi Politici Sociale Anul I, Nr 3 / Iunie 2010 Clasificări ale bătrâneţii: Organizaţia Mondială a Sănătăţii consideră: - Între 60 – 70 ani avem persoane în vârstă; - Între 75 şi 90 de ani avem persoane bătrâne; - Peste 90 de ani avem marii bătrâni Americanii au următoarea clasificare: - bătrâni tineri : 65 – 75 de ani; - bătrânii bătrâni : peste 75 de ani Forma cea mai uzuala de clasificare a bătrâneţii: - 65-75 de ani, trecerea spre bătrâneţe - 75 – 85 de ani, bătrâneţea medie; - Peste 85 de ani, stadiul marii bătrâneţi ÎMBĂTRÂNIREA LA NIVEL MONDIAL Segmentul populaţiei vârstnice are pe zi ce trece o pondere tot mai mare, cauzele fiind progresele din medicina, care au făcut posibilă reducerea mortalităţii infantile prin eradicarea aproape integrală a bolilor infecţioase şi prelungirea speranţei de viaţă Diferenţierile între indivizi în ceea ce priveşte procesul de îmbătrânire, pot fi foarte mari deoarece vârsta cronologică diferă de cea funcţională, unii oameni pot fi productivi până la vârste înaintate de aproape 80 de ani iar alţii devin neproductivi la 60 de ani Speranţa de viaţă influenţează şi încadrarea în categorii de persoane vârstnice populaţia unei ţări, o persoană de 45 de ani in Zambia poate fi considerată bătrână, deoarece aici speranţa de viaţă la 15 ani este de 59 de ani, comparativ cu Japonia unde speranţa de viaţă este de 89 de ani iar o persoană de 45 de ani aici este considerată tânără („Preintâmpinarea crizei vârstei a treia” raport al Băncii Mondiale de cercetare politica) Numărul populaţiei globului a evoluat după cum urmează: 1801 1925 1959 1974 1986 1 miliard 2 miliarde 3 miliarde 4 miliarde 5 miliarde Ca urmare a evoluţiei populaţiei, există posibilitatea ca tot la 10-12 ani populaţia globului să fie suplimentată cu câte un miliard de locuitori, ceea ce face posibilă previziunea ca în 2040 pe Terra să fie zece miliarde de oameni 42 Revista de Administraţie Publică şi Politici Sociale Anul I, Nr 3 / Iunie 2010 Evoluţia numărului persoanelor cu vârste peste 60 de ani 1975 2000 2010 350 milioane 580 milioane Vor fi un miliard Cum este perceput momentul pensionării Retragerea din activitate a persoanelor vârstnice este văzută de societate ca un comportament normal şi aşteptat de persoana vârstnică Realitatea este că nu toate persoanele vârstnice aşteaptă cu bucurie momentul pensionării Dezangajarea poate sa fie un proces provocat de persoana vârstnică sau de către societate prin normele sociale stabilite care reglementează vârsta de pensionare şi condiţiile în care persoanele se pot pensiona anticipat sau pot prelungi vârsta pensionarii Dezangajarea este văzută de specialişti ca fiind un comportament adaptativ, ca urmare a faptului că pierderea unor abilităţi, din energie şi din rolurile pe care le-au avut eliberează persoana vârstnică de expectanţele referitoare la competitivitate şi productivitate, persoana vărstnică este astfel protejată, reuşind să-şi păstreze încrederea şi stima de sine, chiar dacă realizează roluri sociale mai puţin importante, fiind mult mai implicata în viaţa de familie Întreruperea activităţii persoanelor vârstnice este necesară ca urmare a pierderii treptate a abilităţilor lor, ceea ce face posibilă transferarea şi însoţirea în procesul de preluare a responsabilităţilor de către generaţiile mai tinere Diferenţierile dintre bărbaţi şi femei în ceea ce priveşte întreruperea activităţii profesionale sunt semnificative, bărbaţii fiind mai afectati de pierderea rolurilor detinute până atunci, de autoritatea profesională, de poziţia socială şi prestigiul funcţiei deţinute, în timp ce pentru femei momentul pensionarii este mai puţin dureros fiind realizat gradual, femeile fiind mult mai implicate în activităţi casnice decât bărbaţii, întreruperea activităţii profesionale oferind ocazia implicării mai accentuate în rolurile familiale Mediul influenţează atitudinea faţă de momentul pensionarii, persoanele din mediul urban care au fost implicate exclusiv în activităţi profesionale, sunt foarte pesimiste în ceea ce priveşte momentul pensionarii, pe când în mediul rural ca urmare a specificului activitaţilor desfăşurate aici, în care persoanele sunt obligate să desfăşoare şi alt gen de activităţi de întreţinere a locuinţei, activităţi gospodăreşti şi chiar agricole, pentru acestea încetarea activităţii nu este percepută ca o ruptură, nu se realizează brusc 43 Revista de Administraţie Publică şi Politici Sociale Anul I, Nr 3 / Iunie 2010 Distribuţia pensionarilor după sistemul de pensionare, procente 2006 2007 Total 100,0 100,0 Asigurări sociale-total 99,6 99,7 Asigurări sociale de stat 80,0 80,9 Asigurări sociale agricultori 17,1 16,1 Asigurari sociale-culte Sub 0,05 Sub 0,05 Asigurari sociale avocaţi Sub 0,05 Sub 0,05 Beneficiari de ajutor social-tip pensie O,1 Sub 0,05 I O V R 0,3 0,3 Numărul mediu al pensionarilor de asigurări sociale, inclusiv pensionarii agricultori din trimestrul III 2007 era de 4 796 000 persoane (Sursa: Institutul Naţional de Statistică) Vârstnicul după ieşirea la pensie Adaptarea persoanei vârstnice la pensie este diferită, de la acceptare forţată cu un mare consum nervos şi perceperea pensionării ca fiind o excludere şi marginalizare după care nu mai există decât boli şi moartea, la acceptarea firească echilibrată a pensionării, până la reacţii optimiste, pensionarea fiind aşteptată cu bucurie şi ca o ocazie de a face ceea ce nu a putut face toată viaţa datorită implicării în activitatea profesională Studiile referitoare la conduita pensionarilor face posibilă încadrarea acestora în patru categorii, după implicarea în viaţa socială după cum urmează: - pensionarii care desfăşoară activităţi creatoare, lectură, grădinărit, pictură, activităţi care iau locul activităţilor profesionale şi care le desfaşoară în compania altor persoane; - Pensionarul care foloseşte timpul pentru vizitarea locurilor de mult visate, pentru excursii, sau pentru activităţi desfăşurate în familie şi cu familia; - Pensionarii care se implică în activităţi asociative care au ca scop obţinerea unor drepturi suplimentare pentru pensionari, sunt persoane care îşi orientează toata energia spre revendicări şi pentru evidenţierea discriminărilor la care sunt supuşi pensionarii; - Pensionar mare consumator de mass-media şi implicare socială redusă 44 Revista de Administraţie Publică şi Politici Sociale Anul I, Nr 3 / Iunie 2010 Altă grupare a pensionarilor în funcţie de atitudinea faţă de pensionare: - pensionarul deschis la viaţa socială şi culturală reprezintă 24% din populaţia de peste 50 de ani; - pensionari nefericiţi, obligaţi să reducă consumul; majoritatea sunt femei şi sunt mari consumatoare de mass-media şi reprezintă 14 % din populaţia de peste 50 de ani; - pensionarul fericit, provine din orice clasă socială şi este consumator activ Este amical şi familial şi reprezintă 22% din pensionarii de peste 50 de ani; - pensionarii care se izolează, sunt orientaţi spre sine, provin din clase sociale modeste şi reprezintă 12% din populaţia de peste 50 de ani; - persoane grijulii, nu fac excese, provin din toate categoriile sociale şi reprezintă 28% din pensionarii de peste 50 de ani (Gîrleanu-Şoitu 2006) PERSOANELE DE VÂRSTA A TREIA ŞI MEDIUL Mediul supune persoana vârstnică la adaptări permanente iar capacitatea acesteia de a răspunde adecvat determină competenţele individuale pe care le are Presiunile mediului sunt de intensităţi diferite, astfel obligativitatea vârstnicului de a părăsi locuinţa creează o presiune ridicată datorită legăturilor afective, pe când solicitarea vârstnicilor într-o instituţie de ocrotire este minimă deoarece responsabilitatea gospodăririi spaţiului şi a activităţilor de întreţinere revine personalului centrului respectiv Vârstnicul reacţionează prin plictiseală şi dependenţă în situaţia în care presiunile mediului sunt sub nivelul lui de adaptare, aspect care se regăseşte frecvent în instituţiile de ocrotire destinate persoanelor vârstnice sau care este regăsit în familiile care, în numele unei protecţii prost înţelese, este prejudiciată persoana vârstnică de stimulii necesari pentru o buna funcţionare fizică, socială şi psihică Dacă solicitările devin prea mari, persoana vârstnică resimte stres excesiv, situaţii întâlnite la vârstnicii care se confruntă cu tensiuni intrafamiliale sau în situaţii în care soţia a decedat iar soţul este singur şi nu ştie să se autogospodărească Pentru persoana vârstnică devine foarte importantă amplasarea locuinţei şi posibilitatea de a se descurca autonom în ea, precum şi relaţiile cu vecinii, care sunt de cele mai multe ori singura legătură cu comunitatea Compatibilitatea dintre mediu şi persoana vârstnică determina starea de bine a vârstnicului, deoarece acesta foloseşte din mediu ceea ce are nevoie, încearcă să-şi adapteze ceea ce poate fi adaptat sau se adaptează dacă este nevoie mediului, astfel că politicile şi măsurile de intervenţie trebuie să ţină cont de posibilităţile de intervenţie prin adaptarea mediului fizic şi social pentru a face posibilă manifestarea vârstnicului în încercarea acestuia de a rămâne independent Gradul în care mediul răspunde nevoilor persoanei vârstnice determină răspunsul acesteia prin colaborarea cu cei din jur, 45 Revista de Administraţie Publică şi Politici Sociale Anul I, Nr 3 / Iunie 2010 iar evoluţia vârstnicului în ceea ce priveşte gradul de abilitare, statusul fiziologic, funcţionarea senzorială, apariţia diverselor boli precum şi disfuncţiile cognitive sunt determinate de capacitatea de adaptare la mediu şi la confortul psihic care rezultă din această adaptare Persoanele vârstnice care au trăit toată viaţa lor în mediul rural în care au fost implicate în activităţi de grădinărit se vor adapta foarte greu şi se vor simţi frustrate în instituţiile de ocrotire care sunt amplasate în mediul urban sau care nu oferă condiţii de manifestare comportamentală similare cu condiţiile de acasă Inţelegerea reacţiei vârstnicului în relaţia cu mediul, este foarte importantă, mai ales în instituţiile de protecţie, în care mediul poate fi mai uşor controlat şi adaptat nevoilor beneficiarilor Studiile de specialitate au scos în evidenţă reacţii diferite ale vârstnicilor în funcţie de nivelul solicitărilor la care sunt supuşi; astfel, un nivel redus al solicitărilor are efect negativ, însă în anumite contexte poate avea efecte pozitive, de exemplu persoanele din instituţiile de ocrotire care locuiesc singure în cameră şi beneficiază de mai puţini stimuli fizici cum sunt absenţa zgomotelor şi comunicării cu un partener de cameră sau absenţa decoraţiunilor cu care sunt personalizate locuinţele în aceste instituţii, creează condiţiile care fac posibilă mulţumirea şi starea de bine la un nivel superior celor care sunt 2 sau 3 în cameră şi beneficiază de mai mulţi stimuli fizici Deci, absenţa stimulilor fizici creează condiţiile unui confort sporit, a unei stări de bine şi efecte benefice comparativ cu supraoferta sau cu congruenţa dintre nevoile optime ale vârstnicului şi oferta mediului Suprasolicitările mediului provoacă stres, acesta amplificându-se dacă în urma intervenţiei persoanei vârstnice, mediul nu a fost modificat astfel încât să răspundă la nivel acceptabil solicitărilor Suprasolicitarea din partea mediului poate avea şi efecte pozitive, acestea se manifestă când vorbim de intimitate, ordine si organizare; astfel, pentru persoana vârstnică care beneficiază de atâta ordine, intimitate şi organizare de câtă are nevoie, este satisfăcută în mod egal ca şi persoana care beneficiază de mai multă ordine, intimitate şi organizare decât are nevoie Astfel, pentru o persoană instituţionalizată, care cultivă singură în grădina instituţiei pe o suprafaţă mică zarzavaturi, este posibil să beneficieze de mai multă ordine, intimitate şi organizare decât preferă, dar va fi la fel de satisfăcută ca atunci când realizează atâta ordine şi organizare cât consideră necesar, însă se va simţi frustrată şi în disconfort dacă o altă persoană instituţionalizată se va implica în activitatea de grădinărit pe aceeaşi suprafaţă, deoarece se va ajunge în situaţia de subofertă Controlul mediului şi adaptarea lui, trebuie să ţină seama de necesitatea persoanei vârstnice de a avea timp pentru a putea controla situaţia şi de a impune nivelul dorit Med iul este foarte important pentru persoana vârstnică, capacitatea acesteia de adaptare este mult diminuata comparativ cu persoanele mai tinere, iar bătrâneţea reuşită este puternic influenţată de omogenitatea dintre persoana vârstnică şi mediu 46 Revista de Administraţie Publică şi Politici Sociale Anul I, Nr 3 / Iunie 2010 Relaţiile vârstnicului cu ceilalţi Mediul condiţionează şi relaţiile cu ceilalţi, care sunt influenţate de omogenitatea de vârstă a celor din proximitate Astfel, pentru vârstnicii care se află în comunităţi în care persoanele de vârsta a treia sunt majoritare şi condiţiile de mediu facilitează vizitele şi colaborarea, relaţiile de prietenie sunt întreţinute şi există posibilitatea ca altele noi să se constituie Activităţile cele mai frecvente sunt mersul la biserică, întâlniri pentru a discuta politică, beau cafea împreună, etc Vârstnicii care locuiesc la bloc sau în case care se află la distanţe care fac mai greu posibile vizitele, sunt defavorizaţi în ceea ce priveşte interacţiunile sociale, deoarece datorită proximităţii scăzute, întâlnirile dintre aceste persoane se realizează mai greu, cu excepţia acţiunilor care au ca scop acest lucru sau în activităţi în care este cuprinsă toată comunitatea, cu ocazia diferitelor sărbători sau evenimente În casele în care locuiesc familii multigeneraţionale, închegarea relaţiilor de prietenie şi colaborare dintre vârstnici este mai dificilă, deoarece aceştia chiar dacă se văd, se cunosc şi au posibilitatea de a se întâlni, o fac destul de rar, fiind preocupaţi de realizarea rolurilor şi sarcinilor pe care le au în familie Aceste situaţii se găsesc frecvent în mediul urban în case şi apartamente apropiate Situaţiile în care persoanele vârstnice sunt puţine ca număr şi distanţa dintre ele este destul de mare sunt întâlnite în zonele rurale în care casele sunt la distanţe apreciabile; aici posibilitatea persoanelor vârstnice de a interacţiona este mult diminuată Instituţiile de asistenţă socială oferă posibilitatea persoanelor vârstnice să interacţioneze, ca urmare a faptului că se afla în proximitate iar omogenitatea de vârsta este asigurată, însă acest lucru nu este suficient Persoanele instituţionalizate interacţionează până la un anumit moment, după care intervine saturaţia, apare nevoia de schimbare, de cunoaştere a altor persoane, care să ofere posibilitatea dobândirii de noi satisfacţii şi aprecieri Pentru asigurarea respectării drepturilor tuturor beneficiarilor din aceste instituţii, sunt elaborate regulamente şi norme interne care sunt percepute a fi prea severe pentru unii dintre beneficiari, ca urmare apar nemulţumiri, conflicte interne între beneficiari, dar şi între beneficiari şi angajaţi Cele mai contestate interdicţii sunt cele legate de consumul de alcool, de respectarea normelor de igienă şi de preferinţele alimentare ale beneficiarilor Rolurile persoanelor vârstnice Rolurile persoanelor vârstnice sunt strâns legate de aşteptările societăţii contemporane de la aceste persoane Din acest punct de vedere există doi poli, primul care are ca reprezentare persoana vârstnică aflată în putere, activă, care este utilă societăţii, care profită de viaţa pe care o mai are de trăit şi continuă viaţa adultă, iar la celalalt pol se situează persoana vârstnică dependentă, singură, 47 Revista de Administraţie Publică şi Politici Sociale Anul I, Nr 3 / Iunie 2010 bolnavă şi care nu mai are de aşteptat decât moartea Înaintarea în vârstă, precum şi aşteptările societăţii afectează modul în care persoanele vârstnice exercită aceste roluri Înaintarea în vârstă este caracterizată mai mult de pierderea rolurilor decât de achiziţionarea altora noi; astfel, rolul de persoană activă în profesia exercitată se pierde odată cu ieşirea la pensie iar decesul partenerului de viaţă aduce cu sine pierderea rolului de soţ/soţie, pierderea prietenilor, a colegilor, a rudelor; ca urmare a decesului acestora se diminuează şi mai mult din rolurile avute Rolurile persoanelor vârstnice sunt dependente şi de alte aspecte, car, comparativ cu vârstnicii de acum două decenii sunt următoarele: - vârstnicii de azi se simt mai puţin singuri; acest lucru este posibil datorită posibilităţii mai facile şi în timp mai scurt de a se deplasa pe distanţe mari iar progresul tehnologic face posibil ca vârstnicii să aibă acces la telefon atât în mediul urban cât şi în mediul rural; veniturile persoanelor vârstnice sunt mai mari şi acoperă în proporţie mai mare nevoile lor, ceea ce face atractivă convieţuirea sau întreţinerea unei persoane vârstnice; - Numărul persoanelor vârstnice cu studii superioare este mult mai mare, ceea ce influenţează nivelul de relaţionare, acceptarea echilibrată a vârstei de pensionare, identificarea şi implicarea cu mai mare uşurinţa în activităţi aducătoare de venituri dar şi de satisfacţii; - Locuinţele sunt mai confortabile, condiţiile de habitat mai bune; - Accesul la serviciile medicale a scos in evidenţă ameliorări ale stării de sănătate iar speranţa de viaţă a crescut; - Accesul la informaţii este mai facil, oferta programelor TV este mult îmbunătăţită; - Persoanele vârstnice sunt mult mai active şi preocupate de modalităţi de petrecere a timpului liber; - A crescut toleranţa în privinţa homosexualităţii şi a avortului; - Sunt tot mai reduse diferenţierile dintre ofertele făcute persoanelor vârstnice şi celelalte categorii, pentru petrecerea vacanţelor de exemplu Pierderea unor roluri obligă la achiziţionarea altora noi Timpul liber, vecinătatea, capacităţile fizice, abilităţile şi valorile obligă implicarea vârstnicului în activităţi care sunt oferite de mediu sau de oportunităţi şi care impun anumite responsabilităţi Responsabilităţile agreate de vârstnici: - activităţi gospodăreşti şi de întreţinere a spaţiului de locuit; - În mediul rural, cultivarea grădinii; - Activităţi de reparare şi întreţinere a casei de locuit; - Ajutor acordat membrilor familiei, asumarea responsabilităţilor de îngrijire a nepoţilor; 48 Revista de Administraţie Publică şi Politici Sociale Anul I, Nr 3 / Iunie 2010 - Persoanele instituţionalizate sunt prejudiciate de achiziţionarea acestor roluri deoarece deciziile sunt de competenţa personalului, prin urmare şi implicarea în viaţa instituţiei este limitată Persoanele vârstnice se confruntă şi cu problema pierderii din consistenţă a unor roluri, cum ar fi rolul de mamă şi de tată, dar şi a expectanţelor şi a solicitărilor, care îi eliberează dar şi le limitează opţiunile Modalităţile optime de intervenţie sunt implicarea persoanelor vârstnice în achiziţionarea unor noi roluri în funcţie de caracteristicile personale, aşteptările ca o persoana care nu a fost activă toată viaţa, să devină un vârstnic implicat în viaţa comunităţii este nerealistă, însă rolurile de bunic sau responsabilizarea de a face piaţa sunt binevenite deoarece face posibilă păstrarea autonomiei pentru o perioadă cât mai mare Instituţionalizarea, indiferent de motivele ei este percepută de vârstnic ca o izolare de restul comunităţii în situaţia în care domiciliul lui se află în altă localitate şi o stigmatizare dacă instituţia se află în localitatea lui de domiciliu Odată cu pierderea rolurilor datorate pensionării, pierderii partenerului de viaţă şi a deteriorării celor de părinte, vârstnicul instituţionalizat nu are posibilitatea de a câştiga alte roluri sau de a le păstra pe cele care presupun întreţinerea gospodăriei proprii, a relaţiilor cu prietenii care mai sunt în viaţa, sau de buna vecinătate, instituţia obligă la dobândirea unor roluri la care se adaptează mai greu, iar mediul este mai greu de controlat sau de modificat INTERVENŢII ASUPRA BUNĂSTĂRII VÂRSTNICILOR Sprijinul persoanelor vârstnice este asigurat prin două forme de solidaritate, cea familială şi cea publică Solidaritatea familială asigură transmiterea valorilor generaţiilor următoare dar şi resurse financiare, iar solidaritatea publică asigură transferuri financiare din partea adulţilor activi către persoanele vârstnice Cele două forme de solidaritate se intersectează şi se completează, situaţiile fiind diferite, unele persoane vârstnice în cadrul realizării rolurilor lor sprijină familia prin preluarea activităţilor de gospodărire a locuinţei sau îndeplinirea sarcinilor de bunic, ceea ce face posibil ca adulţii să-şi desfăşoare activităţile din câmpul muncii, sprijină financiar familia prin contribuţia pe care o are, dar sunt şi situaţii în care familia este obligată să-şi reorganizeze modul obişnuit de viaţă ca urmare a faptului că vârstnicul din familie şi-a pierdut autonomia şi este dependent de ajutorul lor, situaţie în care pot păstra vârstnicul în familie sau pot apela la ser viciile oferite de societate Familia se implică în servicii de sprijin informal acordate vârstnicilor prin activităţi curente de gătit, spălat, suport emoţional, etc, fiind evidenţiat faptul că serviciile informale oferite de familie, prieteni, voluntari sunt asigurate în proporţii diferite şi depind de existenţa şi de gradul de utilizare al serviciilor formale, de către vârstnici Numărul persoanelor instituţionalizate, care au 49 Revista de Administraţie Publică şi Politici Sociale Anul I, Nr 3 / Iunie 2010 domiciliul în localitatea în care se află instituţia de asistenţă socială, este mult mai mare comparativ cu alte localităţi In acelaşi timp însă, apariţia şi dezvoltarea serviciilor comunitare sunt determinate de situaţia economică care împreună cu situaţia socială şi politică influenţează modalitatea de interpretare şi intervenţie în problemele persoanelor vârstnice Este recunoscut faptul că nu procesul de îmbătrânire reprezintă problema şi fac persoanele vârstnice vulnerabile, ci capacitatea acestor persoane de a face faţă cu veniturile pe care le au condiţiilor din societate Persoana vârstnică transformată în persoană vulnerabilă de următorii factori: - Sărăcie; - Locuinţă inadecvată; - Primirea de servicii de calitate inferioară; - Reglementări legale neavantajoase Motivele care au determinat instituţionalizarea persoanelor vârstnice in centrele de îngrijire din judeţul Arad au fost: Dezinteres din partea aparţinătorilor Conflict cu aparţinătorii Violenţa intrafamilială Sănătate Singurătate Venituri reduse Lipsă locuinţă 6% 7,8% 5,22% 21,74 19,13% 15,66% 24,35% Nu toate persoanele vârstnice sunt vulnerabile din perspectiva veniturilor pe care le au, iar noile reglementari legislative care au făcut posibilă majorarea semnificativă a pensiilor, ridică venitul acestora uneori cu mult peste veniturile persoanelor active cu studii superioare din sectorul de stat Posibilităţile reduse ale vârstnicului de adaptare şi răspuns la solicitările societăţii, au adus la apariţia diferitelor tipuri de servicii prezentate în Ghidul european al vârstei a treia (Gîrleanu- Şoitu 2006), după cum urmează: a) servicii medicale: spitale generale, spitale cu compartimente speciale de geriatrie, spitale de psihiatrie, medici generalişti care lucrează în spital sau care fac vizite la domiciliu; b) Servicii rezidenţiale: adăposturi sau locuinţe colective; apartamente de serviciu; case ale vârstnicilor; centre de îngrijire; cămine de bătrâni; spitale care acorda îngrijire pe termen mediu si lung; c) Servicii comunitare: servicii de îngrijire la domiciliu; asistenţă medicală comunitară; centre de zi sau sociale pentru vârstnici; servicii de furnizare a hranei la domiciliu; centre de îngrijire pe parcursul zilei; servicii de curăţenie la domiciliu Accesarea serviciilor de protecţie socială este un drept al persoanelor vârstnice prevăzut în Carta socială europeană, aceştia având posibilitatea de a decide pentru ei care le este cel mai 50 Revista de Administraţie Publică şi Politici Sociale Anul I, Nr 3 / Iunie 2010 adecvat stil de viaţa, fiind sprijiniţi în acest demers de reglementările legale cuprinse în: Legea 17/2000 privind asistenţa socială a persoanelor vârstnice; Ordinul Nr 246 din 27 martie 2006 privind aprobarea Standardelor minime specifice de calitate pentru serviciile de îngrijire la domiciliu pentru persoanele vârstnice şi pentru centrele rezidenţiale pentru persoanele vârstnice; Legea 47 Privind sistemul naţional de asistenţă socială; Ordinul nr 68/ 28 09 2003 privind serviciile sociale; H G 541 privind aprobarea Strategiei Naţionale pentru dezvoltarea asistenţei sociale pentru persoanele vârstnice; Legea 448 /2006 privind protecţia drepturilor persoanelor cu handicap Sistemul naţional de asistenţă socială pentru persoanele vârstnice din România oferă următoarele tipuri de beneficii şi servicii: a) transferuri băneşti: ajutoare sociale; ajutoare pentru încălzirea locuinţei; ajutoare de urgenţă; indemnizaţii sau alte pensii decât cele provenite din sistemul de asigurări sociale; b) gratuităţi sau reduceri de costuri pentru: tratament balnear şi odihnă; transport în comun sau interurban; abonamente radio-TV; magazine de tip economat; c) facilităţi pentru îngrijirea sănătăţii: asistenţă medicală fără plata unei contribuţii cu excepţia celor care au pensii peste 900 lei; compensări şi reduceri ale costurilor la medicamente; d) servicii acordate în instituţii de asistenţă socială de tip rezidenţial: găzduire, îngrijire, asistare, recuperare, suport şi consiliere; e) servicii de îngrijire la domiciliu Aceste servicii pot fi accesate de către vârstnicii cu venituri reduse; f) Servicii alternative de tip centre de zi, centre de odihnă, cluburi Serviciile destinate persoanelor vârstnice sunt în principal responsabilitatea comunităţilor locale, fiind reglementate de Legea 17/2000 care prevede modalitatea de finanţare, sistemul de implementare, responsabilităţile diferenţiate conform serviciilor oferite, ca urmare a evaluării nevoilor persoanelor vârstnice Servicii comunitare pot să fie: - servicii asigurate persoanelor vârstnice la domiciliu; - Servicii asigurate persoanelor vârstnice în cămine Serviciile asigurate persoanelor vârstnice la domiciliu sunt: a) servicii sociale privind, în principal, îngrijirea persoanei, prevenirea marginalizării sociale şi sprijinirea pentru reintegrarea socială, consiliere juridică şi administrativă, sprijin pentru plata unor servicii şi obligaţii curente, îngrijirea locuinţei şi gospodăriei, ajutor pentru menaj, prepararea hranei Aceste servicii sunt constituite şi funcţionează în principal în oraşele mari, care au fonduri suficiente care să facă posibilă dezvoltarea acestor servicii Serviciile de consiliere 51 Revista de Administraţie Publică şi Politici Sociale Anul I, Nr 3 / Iunie 2010 juridică sunt foarte importante pentru persoanele vârstnice deoarece absenţa informaţiei şi consilierii de specialitate face posibilă prejudicierea vârstnicilor prin semnarea de către aceştia în necunoştinţă de cauză a unor acte care îi prejudiciază de bunurile pe care le au în favoarea unor terţe persoane b) servicii socio-medicale privind, în principal, ajutorul pentru realizarea igienei personale, readaptarea capacitaţilor fizice şi psihice, adaptarea locuinţei la nevoile persoanei vârstnice şi antrenarea la activităţi economice, sociale şi culturale, precum şi îngrijirea temporară în centre de zi, aziluri de noapte sau alte centre specializate; Serviciile specializate sunt oferite în general de către Direcţiile Generale de Asistenţă Socială şi Protecţia Copilului care oferă servicii şi persoanelor vârstnice ca urmare a solicitărilor serviciilor sociale comunitare, care trebuie să justifice toate serviciile oferite persoanei vârstnice până atunci c) servicii medicale, sub forma consultaţiilor şi îngrijirilor medicale la domiciliu sau în instituţii de sănătate, consultaţii şi îngrijiri stomatologice, administrarea de medicamente, acordarea de materiale sanitare şi de dispozitive medicale Serviciile comunitare asigurate persoanelor vârstnice în cămine sunt: a) servicii sociale, care constau în: - ajutor pentru menaj; - consiliere juridică şi administrativă; - modalităţi de prevenire a marginalizării sociale şi de reintegrare socială în raport cu capacitatea psihoafectivă; b) servicii sociomedicale, care constau în: - ajutor pentru menţinerea sau readaptarea capacităţilor fizice ori intelectuale; - asigurarea unor programe de ergoterapie; - sprijin pentru realizarea igienei corporale; c) servicii medicale, care constau în: - consultaţii şi tratamente la cabinetul medical, în instituţii medicale de profil sau la patul persoanei, daca aceasta este imobilizată; - servicii de ingrijire-infirmerie; - asigurarea medicamentelor; - asigurarea cu dispozitive medicale; - consultatii şi ingrijiri stomatologice În incercarea de a oferi servicii care să asigure confortul psihic necesar, costuri reduse şi pentru a nu supune vârstnicul unui efort deosebit de adaptare, serviciile medicale au fost identificate ca fiind foarte importante în incercarea de a realiza păstrarea vârstnicului la domiciliu, iar dacă 52 Revista de Administraţie Publică şi Politici Sociale Anul I, Nr 3 / Iunie 2010 acest lucru nu este posibil suportul necesar este asigurat de o instituţie de asistenţă socială Beneficiază de prevederile legii 17/2000, persoană vârstnică, care se găseşte în una dintre următoarele situaţii: a) nu are familie sau nu se afla în întreţinerea unei sau unor persoane obligate la aceasta, potrivit dispozitiilor legale în vigoare; b)nu are locuinţa şi nici posibilitatea de a-şi asigura condiţiile de locuit pe baza resurselor proprii; c)nu realizeaza venituri proprii sau acestea nu sunt suficiente pentru asigurarea îngrijirii necesare; d)nu se poate gospodări singur sau necesita îngrijire specializată; e) se afla în imposibilitatea de a-şi asigura nevoile socio-medicale, datorită bolii ori stării fizice sau psihice Politicile sociale sunt preocupate de păstrarea pentru o perioadă cât mai mare a vârstnicului în familie, prin oferirea sprijinului informal, cu asigurarea sprijinului prin serviciile de prevenţie de la nivel comunitar, deoarece costurile acestor servicii sunt semnificativ mai mici decât costurile într-o instituţie rezidenţială Responsabilitatea asigurării fondurilor necesare oferirii acestor servicii atât la domiciliu cât şi în centre se realizeaza conform principiului împărţirii responsabilităţilor între administraţia publică centrală şi cea locală Persoanele vârstnice care beneficiază de serviciile de îngrijire de tip rezidenţial, contribuie cu 60% din venitul propriu, dar nu mai mult de 390 lei lunar Evaluarea nevoilor persoanelor vârstnice este foarte importantă în vederea oferirii serviciilor adecvate în concordanţă cu nevoile lor, în funcţie de care să se ofere modalitaţi eficiente de intervenţie Măsuri suplimentare necesare Pentru elaborarea politicilor sociale în ceea ce priveşte îmbătrânirea şi persoanele vârstnice, se impune luarea în considerare a tuturor aspectelor care să asigure consistenţa şi imaginea de ansamblu a întregului proces după cum urmează: medical; juridic; adninistrativ; economic; social; demografic; gerontologic Activităţi concrete conform reglementărilor Strategiei Naţionale de Dezvoltare a Serviciilor Sociale pentru Familii şi Persoane Vârstnice în România: - alcătuirea unei baze de date privind nevoile persoanelor vârstnice Evidenţa este absolut necesară şi trebuie să constituie baza de elaborare a politicilor sociale pentru persoanele vârstnice - Încurajarea studiilor şi cercetărilor privind fenomenul înbătrânirii şi tendin ţelor demografice, problemelor specifice vârstei a treia - Îmbunătăţirea calităţii serviciilor prin dezvoltarea de servicii sociale integrate, acest lucru fiind posibil doar în condiţiile în care va exista un departament specializat în elaborarea, coordonarea şi monitorizarea politicilor sociale şi a programelor naţionale 53 Revista de Administraţie Publică şi Politici Sociale Anul I, Nr 3 / Iunie 2010 - Elaborarea unui sistem legislativ clar şi coerent care să asigure transparenţă în procesul de acordare al serviciilor persoanelor vârstnice, în momentul de faţă evidenţa persoanelor vârstnice care beneficiază de servicii de asistenţă socială, deoarece în momentul în care persoana vârstnică dobândeşte un certificat de încadrare într-o categorie de handicap intră în evidenţa Autorităţii Naţionale pentru Persoanele cu Handicap - Crearea unei reţele naţionale de servicii de îngrijire pentru persoanele vârstnice, identificarea surselor de finanţare şi stabilirea autorităţii care are responsabilitatea constituirii, monitorizării şi dezvoltării acestor servicii - Creşterea calităţii pregătirii personalului, prin stabilirea unor criterii unitare privitoare la formarea iniţială şi formarea continuă - Dezvoltarea serviciilor la domiciliu, prin asigurarea fondurilor iniţiale necesare de către autoritatea centrală, asigurarea continuităţii fiind în responsabilitatea comunităţii locale - Promovarea parteneriatului public-privat pentru asigurarea unei distribuţii uniforme a serviciilor oferite la nivel naţional dar şi pentru ridicarea calităţii serviciilor oferite persoanelor vârstnice - Elaborarea unor criterii clare privind colaborarea dintre serviciile de asistenţă socială şi cele ale Ministerului Sănătăţii CONCLUZII Diferenţele dintre persoanele vârstnice în ceea ce priveşte starea de sănătate, nivelul de şcolarizare, gradul de formare profesională sau stilul de viaţă contribuie la imaginea de grup neomogen Încadrarea deficitară a vârstnicilor într-o categorie de vârstă, fiindu-le atribuite şi roluri de adulţi activi dar şi de persoane pasive, inutile şi care nu mai au ce da la schimb, face greu de fundamentat un buget sau politici sociale care să facă posibilă dezvoltarea serviciilor de asistenţă socială adaptate nevoilor persoanelor vârstnice, cu atât mai mult cu cât nu există studii şi evidenţe privitoare la venituri, condiţii de habitat, resurse în sistemul formal de la nivel local, precum nici gradul de implicare din mediul informal Glosar de termeni: a) procesul de incluziune socială reprezintă setul de măsuri şi acţiuni multidimensionale din domeniile protecţiei sociale, ocupării forţei de muncă, locuirii, educaţiei, sănătăţii, informării- comunicării, mobilităţii, securităţii, justiţiei şi culturii, destinate combaterii excluziunii sociale; 54 Revista de Administraţie Publică şi Politici Sociale Anul I, Nr 3 / Iunie 2010 b) nevoia socială reprezintă ansamblul de cerinţe indispensabile fiecărei persoane pentru asigurarea condiţiilor de viaţă în vederea interării sociale; c) prestaţiile sociale sunt măsuri de redistribuţie financiară destinate perso anelor sau familiilor care întrunesc condiţiile de eligibilitate prevăzute de lege; d) serviciile sociale reprezintă ansamblul complex de măsuri şi acţiuni realizate pentru a răspunde nevoilor sociale ale persoanelor, familiilor, grupurilor sau comunităţilor, în vederea prevenirii şi depăşirii unor situaţii de dificultate, vulnerabilitate ori dependenţă, pentru creşterea calităţii vieţii şi promovarea coeziunii sociale; serviciile sociale se pot organiza în forme diverse, stabilite prin nomenclatorul serviciilor sociale; e) furnizorii de servicii sociale sunt persoanele fizice sau juridice, de drept public ori privat, care acordă servicii sociale în condiţiile prevăzute de lege; f) şezământul reprezintă amplasamentul social organizat pentru desfăşurarea serviciilor sociale şi a altor activităţi de interes obştesc; g) colectivitatea locală reprezintă totalitatea locuitorilor dintr-o unitate administrativ-teritorială cu interese, credinţe sau norme de viaţă comune; h) comunitatea locală reprezintă membrii organizaţi ai colectivităţii locale, formele de asociere a acestora, instituţiile administraţiei publice locale, precum şi alte instituţii publice ori private din domeniul educaţiei, sănătăţii sau altele asemenea; i) acreditarea reprezintă procesul prin care furnizorul de servicii sociale îşi demonstrează propria capacitate funcţională, organizaţională şi administrativă în acordarea serviciilor sociale, cu condiţia respectării standardelor de calitate în vigoare, iar statul recunoaşte competenta acestuia de a acorda servicii sociale; j) standardele generale şi specifice de calitate reprezintă ansamblul de norme pe baza cărora sunt evaluate şi monitorizate activitatea furnizorilor şi calitatea serviciilor sociale acordate; k) ancheta sociala este o metoda de investigaţie întemeiată pe diferite tehnici de culegere şi de prelucrare a informaţiei, în scopul analizei situaţiei sociale şi economice a persoanelor, familiilor, grupurilor sau comunităţilor, având rol de diagnostic social; l) dezvoltarea comunitara reprezintă procesul prin care o comunitate îşi identifică anumite probleme prioritare, se implică şi cooperează în rezolvarea lor, folosind preponderent resurse interne; m) societatea civilă este formată din persoane asociate sub diferite forme, pe baza uno r interese comune, şi care îşi dedica timpul, cunoştinţele şi experienţa pentru a-şi promova şi apăra drepturile şi interesele; formele asociative pot fi, în principal, asociaţii şi fundaţii, organizaţii sindicale şi patronale, organizaţii culturale şi de cult, precum şi grupuri comunitare informale 55 Revista de Administraţie Publică şi Politici Sociale Anul I, Nr 3 / Iunie 2010 n) aparţinători – persoane care, fiind sau nu rude cu beneficiarul de servicii sociale, şi-au asumat formal sau informal sarcina de a-l sprijini material şi moral o) beneficiar – utilizator de servicii sociale; termenul este preferabil celui de „asistat”, a cărui conotaţie pasivă nu concordă cu viziunea modernă asupra protecţiei speciale; nici termenul de „client” nu este indicat, dată fiind conotaţia mercantilă pe care acest termen o are în limba română p) contract (de servicii) – înţelegere, acord scris care produce efecte juridice, între un furnizor de servicii sociale specializate şi un beneficiar, prin care se stipulează condiţiile în care se desfăşoară activităţile de asistenţă socială (drepturile şi obligaţiile fiecăreia dintre părţi) r) evaluare (a cerinţelor) – proces prin care o echipă multidisciplinară de specialişti stabileşte cerinţele de îngrijire, asistenţă, recuperare etc ale unei persoane (cu handicap) în vederea instituirii unor măsuri terapeutice individualizate; acest proces se realizează pe trei direcţii de abordare: medicală, psihologică şi socială s) individualizare – tratare individuală a beneficiarilor în procesul de furnizare a serviciilor (evaluarea nevoilor, planificarea serviciilor etc ) s) senescenţa : este termenul folosit ca sinonim cu îmbătrânirea normală t) senilitatea : este termenul folosit ca sinonim cu îmbătrânirea patologică t) îmbătrânire : un proces de degradare graduală şi diferenţială, este un ansamblu de fenomene, care apar ca urmare a incheierii fazei de dezvoltare şi care implică schimbari din punct de vedere biologic şi psihologic u) bătrâneţea : este starea ce caracterizează o grupă de vârstă particulară, cea a persoanelor de peste 60 de ani v) dezangajarea : este procesul prin care vârstnicii devin mai preocupaţi de viaţa lor interioară, drept urmare implicarea lor în activitate este tot mai scăzută şi caută roluri tot mai pasive BIBLIOGRAFIE 1 FONTAINE, Roger, Psihologia îmbătrânirii, Polirom, Iaşi, 2008 2 GÎRLEANU- ŞOITU, Daniela, Vârsta a treia, Institutul European, Iaşi, 2006 3 GOFFMAN, Erving, Aziluri: eseuri despre situaţia socială a pacienţilor psihiatrici şi a altor categorii de persoane instituţionalizate, Polirom, Iaşi, 2004 4 MIFTODE, Vasile, Dezvoltarea comunităţilor etno-culturale, Editura Expert Projects, Bucureşti, 2004 5 MUNTEAN, Anca, Psihologia dezvoltării umane, Polirom, Iaşi, 2006 6 PUWAK, Hildegard, Încetinirea ireversibilităţii Eseu de cercetare despre vârsta a treia, Editura Expert, Bucureşti, 1995 56 Revista de Administraţie Publică şi Politici Sociale Anul I, Nr 3 / Iunie 2010 7 ZAMFIR, Elena, Sistemul de asistentă socială, curs, Bucureşti, 2005 8 ZAMFIR, Elena (coord ), Strategii anti-săracie şi dezvoltare comunitară, Editura Expert, Bucureşti, 2000 9 Dicţionarul Larousse de Psihiatrie (ediţia română) Editura Univers Enciclopedic, bucureşti, 1993 10 Organizaţia Mondială a Sănătăţii (WHO) Page n d http://www who int/en/ 11 Institutul naţional de Statistică (INSSE) Page n d http://www insse ro/cm/rw/pages/index ro do 12 Banca Mondială (The World Bank) Page n d http://www worldbank org/ 13 Consiliul Europei, Biroul de informare Bucureşti Page n d http://www coe ro/ 14 Legea nr 17/2000 privind asistenţa socială a persoanelor vârstnice republicată în M O nr 157/06 03 2007 15 OUG nr 246/2006 pentru abrogarea unor articole din Ordinul Ministrulu i Sănătăţii nr 975/1998 privind aprobarea Normelor igienico-sanitare pentru alimente publicat în M O nr 253/21 03 2006 16 Legea nr 47/2006 privind sistemul naţional de asistenţă socială publicată în M O nr 239/16 03 2006 17 OUG nr 68/2003 privind serviciile sociale publicată în M O nr 619/30 08 2003 18 HG nr 541/2005 pentru aprobarea Strategiei naţionale de dezvoltare a sistemului de asistenţă socială pentru persoanele vârstnice în perioada 2005 – 2008 publicată în M O nr 541/27 06 2005 19 Legea nr 448/2006 privind protecţia şi promovarea drepturilor persoanelor cu handicap republicată în M O nr 1/3 1 2008 57